62018TJ0226_INF
2021 m. birželio 30 d. Bendrojo Teismo (aštuntoji išplėstinė kolegija) sprendimas Global Silicones Council ir kt./Komisija
(Byla T‑226/18)
„REACH – Reglamento (EB) Nr. 1907/2006 XVII priedo, susijusio su tam tikrų pavojingų medžiagų, preparatų ir gaminių gamybos, tiekimo rinkai bei naudojimo apribojimais, atnaujinimas – Apribojimai dėl oktametilciklotetrasiloksano (D4) ir dekametilciklopentasiloksano (D5) – Akivaizdi vertinimo klaida – Reglamento Nr. 1907/2006 XIII priedas – Įrodomosios galios nustatymas – Reglamento Nr. 1907/2006 68 straipsnis – Nepriimtina rizika – Proporcingumas – Esminiai procedūriniai reikalavimai“
1.
Teisės aktų derinimas – Cheminių medžiagų registracija, įvertinimas ir autorizacija – REACH reglamentas – Labai didelį susirūpinimą keliančios medžiagos – Nustatymo procedūra – Sąjungos institucijų diskrecija – Apimtis – Teisminė kontrolė – Ribos – Akivaizdi klaida, piktnaudžiavimas įgaliojimais ar akivaizdus vertinimo diskrecijos ribų peržengimas
(Europos Parlamento ir Tarybos reglamento Nr. 1907/2006 68 straipsnis)
(žr. 73–76, 196, 205 punktus)
2.
Teisės aktų derinimas – Cheminių medžiagų registracija, įvertinimas ir autorizacija – REACH reglamentas – Tam tikrų medžiagų apribojimai – Naujų apribojimų įvedimas ir esamų apribojimų keitimas – Vertinimas atsižvelgiant į proporcingumo principą – Teisės aktų leidėjo diskrecija – Sritis, kurioje reikia priimti politinius, ekonominius ir socialinius sprendimus – Teisminė kontrolė – Ribos – Teisėtumas, nesant nepatogumų, neproporcingų siekiamiems tikslams
(Europos Parlamento ir Tarybos reglamento Nr. 1907/2006 87, 89 ir 91 konstatuojamosios dalys, 1 straipsnio 1 dalis ir XVII priedas)
(žr. 223, 224, 226, 227 ir 230 punktus)
3.
Europos Sąjungos teisė – Principai – Teisėtų lūkesčių ir teisinio saugumo principai – Ribos – Sąjungos priemonės, galinčios paveikti ūkio subjekto interesus, priėmimas – Atsargus ir nuovokus ūkio subjektas, galintis numatyti tokios priemonės priėmimą – Aiškus ir tikslus REACH reglamento teisinio poveikio identifikavimas – Šių principų pažeidimo nebuvimas
(žr. 263, 272, 277 punktus)
4.
Europos Sąjungos teisė – Principai – Teisė į gynybą – Teisė būti išklausytam – Apimtis – Galimybė, kad visuotinio taikymo aktas būtų konkrečiai susijęs su asmeniu – Atmetimas
(Europos Sąjungos pagrindinių teisių chartijos 41 straipsnis)
(žr. 313–316 punktus)
5.
Institucijų aktai – Motyvavimas – Pareiga – Apimtis – Atsižvelgimas į kontekstą ir visas teisės normas
(SESV 296 straipsnio antra pastraipa)
(žr. 327–331 punktus)
Dalykas
SESV 263 straipsniu grindžiamas prašymas panaikinti 2018 m. sausio 10 d. Komisijos reglamentą (ES) 2018/35, kuriuo dėl oktametilciklotetrasiloksano (D4) ir dekametilciklopentasiloksano (D5) iš dalies keičiamas Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH) XVII priedas (OL L 6, 2018, p. 45).
Rezoliucinė dalis
1.
Atmesti ieškinį.
2.
Global Silicones Council, Wacker Chemie AG, Momentive Performance Materials GmbH, Shin-Etsu Silicones Europe BV ir Elkem Silicones France SAS padengia savo ir Europos Komisijos patirtas bylinėjimosi išlaidas.
3.
Vokietijos Federacinė Respublika, Jungtinė Didžiosios Britanijos ir Šiaurės Airijos Karalystė, Europos Parlamentas, Europos Sąjungos Taryba, Europos cheminių medžiagų agentūra (ECHA) ir American Chemistry Council, Inc. (ACC) padengia savo bylinėjimosi išlaidas.